Cel puțin 41 de persoane au murit și alte 17 sunt dispărute din cauza inundațiilor cu așa numita „lavă rece”, potrivit BBC.
Ploile abundente din weekend au dus la formarea pe versanții Muntelui Marapi a unor torenți. Aceștia sunt compuși din lavă, apă și pietre care au format un amestec asemănător cu betonul umed.
Torenții au în jur de 50 de grade Celsius și în ultimele două zile au distrus peste 100 de case, moschei și clădiri publice.
Muntele Marapi, poreclit de localnici Muntele de Foc, este cel mai activ vulcan din Sumatra.
(sursa: Mediafax)